नेपालका लागि दक्षिण कोरियाका राजदुत पार्क योङ सिकले पर्यटन र कृषि क्षेत्रमा सहयोग गर्न आफु इच्छुक रहेको बताएका छन् । पूर्वी चितवनको रत्ननगर नगरपालिका क्षेत्र अन्तर्गत बाढीबाट प्रभावितहरुलाई स्वास्थ्य सामाग्री एवम् सहयोग हस्तान्तरण कार्यक्रममा बोल्दै राजदुत पार्कले नेपालकै महत्वपूर्ण पर्यटकीय क्षेत्रको रुपमा रहेको सौराहा र चितवन राष्ट्रिय निकुञ्जको सम्भावना धेरै रहेको बताएका थिए । आफुले चितवनमा पर्यटन र कृषिमा सहयोग गर्न योजना बनाई अगाडि बढ्ने समेत बताए ।
